laion/Wikipedia-Exotic huggingface dataset:
איגנסיו אנאיה

איגנסיו "נאצ'ו" אנאיה גרסיה (בספרדית: Ignacio "Nacho" Anaya Garcia;‏ 15 באוגוסט 1895 – 9 בנובמבר 1975) הוא מלצר מקסיקני אשר על פי ההערכות אחראי על המצאת הנאצ'וס. אנאיה נולד ב-15 באוגוסט 1895 במנואל בנאווידס, עיירה קטנה במקסיקו הממוקמת על גבול ארצות הברית. הוא עבד במסעדת "El Moderno" שבעיר פיידרס נגראס שבמדינת קואווילה שבמקסיקו. באזור שנת 1943 הוא החל להגיש במסעדה טורטייה מטוגנת מקופלת בצורת משולש כשעליה גבינה מותכת וחלפניו, כשהוא קורא לטורטייה הזו "Nachos Especiales". לאחר שהמאכל הפך לפופולרי, אנאיה היגר לארצות הברית ופתח מסעדת נאצ'וס בשם "Nacho's Restaurant" בעיר איגל פס בטקסס. מלבד נאצ'וס, תפריט המסעדה כלל גם סטייקים, "Carne a la tampiqueña" (אנ'), אנצ'ילדות ועוד. בשנת 1969 התראיין לעיתון "סן-אנטוניו אקספרס ניוז" ואמר כי הוא לא רשם פטנט רשום על הנאצ'וס משום שלדעתו האדם היחיד שצריך להרוויח מהמאכל הוא המוכר. הוא מת ב-9 בנובמבר 1975. אנאיה התחתן עם מרי אנטואנט סלינס, ולשניים נולדו תשעה ילדים, חמישה בנים וארבע בנות. לאחר מותו הוכרז ה-21 באוקטובר כ"יום הנאצ'וס הבינלאומי". ב-15 באוגוסט 2019, ביום הולדתו ה-124 של אנאיה, הוציאה חברת גוגל דודל מיוחד, הכולל גיפ ובו רואים מלצר מכין נאצ'וס, כדי לציין את יום הולדתו. מדיה וקבצים בנושא איגנסיו אנאיה בוויקישיתוף Nachos, anyone? - Word stories - Oxford English Dictionary, web.archive.org, ‏2007-11-13 Kristen Browning-Blas: The Denver Post, Ellerbee’s looking forward to next bite, The Denver Post, ‏2005-05-09 (באנגלית) Walsh, Robb (2004). The Tex-Mex Cookbook: A History in Recipes and Photos. Broadway Books. ISBN 9780767914888. Honran a don Ignacio Anaya en universidad, www.zocalo.com.mx Thursday's Google Doodle honors the man who invented nachos, CNN (באנגלית) Ignacio Anaya García’s 124th Birthday (באנגלית), נבדק ב-2019-08-16 Nacho Average Doodle! Google Celebrates Ignacio Anaya García, the Creator of Nachos, Time (באנגלית)
סמסונג גלקסי יאנג

סמסונג גלקסי יאנג הוא טלפון סלולרי חכם מסדרת גלקסי של חברת סמסונג. הדגם הוצג לראשונה במרץ 2013 ויועד להחליף את קודמו – סמסונג גלקסי Y (אנ'). הדגם נתפס כדגם פשוט שמיועד עבור השוק הנמוך כבני נוער וילדים, וכפי שמעיד שמו (Young – צעיר). הוא כולל מעבד ARM Cortex-A5 (אנ') בעל ליבה אחת, מסך מגע בעל תצוגה של 320X480 פיקסלים, ומצלמה של 3.1 מגה פיקסלים. מכשירים מדגם זה הותאמו לשמש כטלפון כשר ואושרו על ידי ועדת הרבנים לענייני תקשורת, עם זאת בשל מחירו הגבוה יחסית למכשירים כשרים אחרים, הדגם לא נפוץ במגזר החרדי כמו דגמים אחרים שהוכשרו. מדיה וקבצים בנושא סמסונג גלקסי יאנג בוויקישיתוף אתר האינטרנט הרשמי של סמסונג גלקסי יאנג מפרט טכני של סמסונג גלקסי יאנג (באנגלית) סמסונג גלקסי יאנג באתר זאפ סמסונג מכריזה על Galaxy Young ו-Galaxy Fame לשוק הנמוך, ‏5 בפברואר 2013
פסגת לזלי

האם התכוונתם ל... פסגת לזלי (אנטארקטיקה) – פסגה ברכס לקי בארץ אנדרבי שבאנטארקטיקה פסגת לזלי (אוסטרליה) – פסגה במדינת קווינסלנד שבאוסטרליה פסגת לזלי (ניו זילנד) – פסגה באזור קנטרברי באי הדרומי של ניו זילנד
ליל מוזי

לתן מוזס אקולס (באנגלית: Lathan Moses Echols; נולד ב-25 בינואר 2002), הידוע בשם הבמה ליל מוזי (Lil Mosey), הוא ראפר, זמר וכותב שירים אמריקאי. שירו המצליח ביותר מבחינה מסחרית, "Noticed", הגיע למקום 80 בבילבורד הוט 100. אלבום הבכורה שלו, "Northsbest", יצא לאור בלייבל אינטרסקופ רקורדס בשנת 2018. ליל מוזי נולד במאונטלייק טראס, וושינגטון. בשנת 2016, ליל מוזי הוציא באופן עצמאי את השיר הראשון שכותרתו "Off White" בשירות הזרמת המוזיקה סאונדקלאוד. אחרי השיר הזה הוא הוציא שירים נוספים לסאונדקלאוד כולל את השירים שלו "So Bad", "Been On" ו-"2Paid". ב־13 בנובמבר 2016 ליל מוזי התחרה ב - Coast 2 Coast והגיע למקום הרביעי. במהלך שנת 2018 השתתף בסבב הופעות ביחד עם YBN Cordae. מדיה וקבצים בנושא ליל מוזי בוויקישיתוף אתר האינטרנט הרשמי של ליל מוזי (באנגלית) ליל מוזי, ברשת החברתית פייסבוק ליל מוזי, ברשת החברתית אקס (טוויטר) ליל מוזי, ברשת החברתית אינסטגרם ליל מוזי, ברשת החברתית טיקטוק ליל מוזי, סרטונים בערוץ היוטיוב ליל מוזי, במסד הנתונים הקולנועיים IMDb (באנגלית) ליל מוזי, באתר אפל מיוזיק (באנגלית) ליל מוזי, באתר ספוטיפיי ליל מוזי, באתר סאונדקלאוד (באנגלית) ליל מוזי, באתר Last.fm (באנגלית) ליל מוזי, באתר AllMusic (באנגלית) ליל מוזי, באתר MusicBrainz (באנגלית) ליל מוזי, באתר דיזר ליל מוזי, באתר Discogs (באנגלית) ליל מוזי, באתר Genius ליל מוזי, באתר טיידל (באנגלית) The Hot 100, Billboard, ‏3 בנובמבר 2018 (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
It Won't Be Long

It Won't Be Long הוא שיר של להקת הרוק האנגלית הביטלס, שיצא כרצועת הפתיחה באלבומם השני בבריטניה With the Beatles משנת 1963, והיה השיר המקורי הראשון שהוקלט עבורו. למרות שלכתיבת השיר ניתן קרדיט ללנון-מקרטני, את השיר כתב בעיקר ג'ון לנון, כאשר פול מקרטני סייע במילים ובסידור. ג'ון לנון תבע את השיר הזה בשנים 1971 ו-1980[דרוש מקור]. בערך בשנת 1995 תיאר פול מקרטני את השיר כשיר של ג'ון, אך נכתב בשיתוף פעולה. "ג'ון בעיקר שר את השיר אז זה היה רעיון שלו אבל שנינו ישבנו וכתבנו את זה"[דרוש מקור]. הפזמון הוא משחק מילים על המילים "be long" ו-"belong". השיר כולל סימנים מסחריים של ההתחלה של הביטלס כמו אמירה של yeah וריף גיטרה בהדרגה. עוד דבר אופייני לשלב זה של כתיבת השירים של הביטלס הוא הסיום המלודרמטי (בדומה ל-"She Loves You", שזה עתה הוקלט ועמד להשתחרר) שם המוזיקה נעצרת, ומאפשרת ללנון אימפרוביזציה ווקאלית קצרה לפני שהשיר מסתיים ב"barber shop major seventh ("She Loves You" מסתיים ב-major sixth). ה-middle eight משתמש באקורדים היורדים כרומטית עליהם שרו לנון, מקרטני והריסון בנקודות מנוגדות. ג'ון לנון, בראיון האחרון שלו, אמר למגזין Playboy כי השיר היה התחלה של קהל רחב יותר למוזיקת הביטלס מאשר הקהל הצעיר שעקב אחריהם בימי המועדונים שלהם בליברפול. "רק לאחר שמבקר מטעם לונדון טיימס שאמר שהכנסנו 'Aeolian cadences' ב-"It Won't Be Long" שמעמד הביניים הקשיבו לנו... עד היום, אין לי מושג מה זה 'Aeolian cadences'. הם נשמעים כמו ציפורים אקזוטיות". למעשה, המבקר, ויליאם מן, כתב את זה על השיר "Not a Second Time". מגזין הרולינג סטון הצהיר ש-"It Won't Be Long" היה "סוג השיר שהיה בראשו של בוב דילן כאשר כתב שאקורדי הביטלס היו 'מקוממים, פשוט מקוממים'" [דרוש מקור]. כאשר המלחינים לא היו בקיאים בתאוריה המוזיקלית, השיר משלב אקורדים שהוא "לא אמור", הוא נמצא בסולם E אבל מסתובב ל-D, C ו-F# ו"הכלאה של D ו-Bm"[דרוש מקור]. ג'ון לנון - שירה בדאבל-טראקינג, גיטרת קצב פול מקרטני - קולות רקע, בס ג'ורג' האריסון - קולות רקע, גיטרה מובילה רינגו סטאר - תופים ג'ורג' מרטין - מפיק נורמן סמית' - טכנאי קול מידע על היצירה "It Won't Be Long" באתר מיוזיק בריינז Playboy Interview with John Lennon and Yoko Ono:Published in January 1981 issue, מתוך אתר beatlesinterviews.org
Highway tune

Highway Tune הוא הסינגל הראשון של להקת הרוק האמריקאית גרטה ואן פליט. זה היה הסינגל הראשון שלהם מה-EP הראשון שלהם, Black Smoke Rising. הוא דורג במקום הראשון במצעדים Billboard Mainstream Rock ו-Active Rock בספטמבר 2017. השיר הוא גם חלק מה-EP השני של הלהקה, From The Fires, שיצא ב-10 בנובמבר 2017. Highway Tune הוא השיר הראשון שהלהקה אי-פעם כתבתה והקליטה ביחד. הריף של השיר נוצר על ידי ג'ייק קישקה ב-2010, שבע שנים לפני הוצאת הסינגל, ושנתיים לפני שהלהקה הוקמה. הריף הובא לסשן של הלהקה של כתיבה והקלטה בשנת הקמתה, ושינה קצת את צורתו פעמיים לפני הקלטת הגרסה האחרונה שלו. השיר הושמע בפרק של סדרת הטלוויזיה Shameless בינואר 2016. השיר יצא באופן רשמי כחלק מארבע שירים שנכללו ב-EP הראשון של הלהקה, Black Smoke Rising. השיר יצא ב-31 במרץ כסינגל, וב-EP ב-21 באפריל 2017. הקליפ הרשמי של השיר יצא יומיים לפני הוצאת ה-EP. הקליפ הוא בעצם הופעה חיה, כשהלהקה מנגנת בבניין נטוש. השיר קיבל המון השוואות לעבודתם של לד זפלין, כולל השוואות לקולו של רוברט פלאנט. ג'וש קישקה - שירה מובילה ג'ייק קישקה - גיטרה מובילה, קולות רקע סאם קישקה - גיטרה בס, קולות רקע דני ווגנר - מערכת תופים, קולות רקע מידע על היצירה "Highway tune" באתר מיוזיק בריינז מידע על הסינגל "Highway tune" באתר מיוזיק בריינז סרטון השיר "Highway tune" באתר יוטיוב
דוב בער צאמבער

הרב דב בער צאמבער (צוֹמְבֶּר; בגרמנית: Bernhard Zomber; תקפ"א-תרמ"ד 1821–1884) היה רב חוקר ודיין בעיר ברלין. נולד בלאסק בשנת תקפ"א (1821), למד מפי רבי יעקב שמחה רפיש ורבי יעקב אטלינגר. למד בחברותא עם הרב מיכאל זקש. בשנת תרל"א (1871) מונה למורה ראשי ללימודי התלמוד בבית המדרש לרבנים בברלין [אולם בפועל בית המדרש לא נפתח עד שנת תרל"ד (1874)]. בשנת תר"כ הוציא לאור לראשונה [יחד עם אפרים הערץ] את ספר שיטה מקובצת על מסכת נדרים, הקדמתו והגהותיו לספר זה נדפסו גם במהדורות הבאות של הספר. בשנת תרכ"ד (1864) הוציא לאור מכת"י הלכות פסחים לרבי יצחק אבן גיאת, עם ביאור דבר הלכה. בשנת תרכ"ז (1867) הדפיס קונטרס בשם "מאמר על פירוש רש"י להמסכתות נדרים ומועד קטן" להוכיח כי פירוש רש"י למסכת מועד קטן הוא אכן מאת רש"י. בשנת תר"ל (1870) הדפיס קונטרס בשם "מורה דרך" להוכיח את ייחוסו של פירוש רש"י על מסכת מועד קטן. הרב נתן נטע רבינוביץ השיב על דבריו בקונטרס "מורה המורה". כתבים נוספים ממנו נדפסו בכתבי העת של אותה תקופה, כגון המגיד. יצחק ברוידה וג'וזף ג'ייקובס, ‏"צומבר, ברנהרד בר", במהדורת 1901–1906 של האנציקלופדיה היהודית (באנגלית) מזכירו בהקדמה לחיבור דבר הלכה על הלכות פסחים לר"י גיאת ספר עיר לסק וחכמיה עמוד עו ראה משה אביגדור שולוואס, בית המדרש לרבנים בברלין - חלק א', באתר "דעת"
מטה גזפרום

מטה גזפרום הוא גורד שחקים במוסקבה (ברחוב נמטקינה 16). הבניין הוזמן בשנת 1992 ובנייתו הושלמה ב-1995. גורד השחקים, מהווה אובייקט אדריכלי דומיננטי במתחם הבניינים של גזפרום במוסקבה ומופיע לעיתים קרובות במסגרות הסיקור החדשותי כסמל של החברה. הבניין תוכנן על ידי בית המלאכה מספר 12 (בהנהלת מ.י. בלניה) ובוצע על ידי חברת Mosproject. ראש הצוות הוא האדריכל ו.י. חאווין והמהנדס ו.ב. קרגנוב. מלבד הבניין הראשי, במטה יש גם מבנה רפואי (משרת את עובדי החברה), מתחם ספורט (כולל גם מגרש טניס ובריכת שחייה), מתחם מסעדות, אולם קונצרטים וחנויות. בצמוד לו ממוקם בניין נפרד המשמש כמטה גזפרום בנק (משרד ראשי) ובתי מלון. מרכז לאחטה מדיה וקבצים בנושא מטה גזפרום בוויקישיתוף הבניין כסמל של גזפרום "Комплекс зданий и сооружений РАО «Газпром»". ОАО «Моспроект». אורכב מ-המקור ב-2012-03-23. ערך זה הוא קצרמר בנושא רוסיה ובנושא אדריכלות. אתם מוזמנים לתרום לוויקיפדיה ולהרחיב אותו.
סלאניק

סְלָאנִיק (ברומנית: Slănic) היא עיירת קיט בקומונה באותה שם. סלאניק שייכת למחוז פרחובה במונטניה שבדרום רומניה. 45 ק"מ צפונית לפלוישט בירת המחוז. העיירה ידועה בזכות מכרות המלח שבקרבתה, שבחלקם משמשים כיום כאתרי מרפא. סלאניק נמצאת בגבעות המיוערות שלמרגלות רכס הקרפטים המזרחיים החיצוניים. את העיירה חוצה נחל שגם שמו סלאניק. סלאניק מוזכרת בכתובים לראשונה ב-1532. בשנת 1685 הוחל בכריית מלח. ב-1713 מיכאיל קנטקוזינו ספטאר ולאכיה העניק את העיירה ואת המכרות כמתנה למנזר קולטאה (Colțea) בבוקרשט. מאז המאה ה-19 החלו שימושים רפואיים במלח, וב-1886 הוכרה סלאניק רשמית כאתר מרפא. ב-1892 ניתן לה מעמד של עיר. בעבר כריית המלח הייתה הענף הכלי העיקרי. כיום הענף הכלכלי העיקרי הוא התיירות. מכרה המלח העתיק (ברומנית Salina Veche )(אנ'). אגמי המלח שבסביבה: Baia Baciului, Baia Roșie, Băile Verzi. מוזיאון המלח. סלאניק נמצאת על כביש DJ102. קו רכבת מחבר את סלאניק עם פלוישט. הכניסה למכרה המלח הישן מכרה המלח הישן - האולם הגדול פנים מכרה המלח מדיה וקבצים בנושא סלאניק בוויקישיתוף אתר האינטרנט הרשמי של סלאניק אתר תיירות (באנגלית) אתר העוסק במכרות המלח של סלאניק (באנגלית)
Slide Away

Slide Away (בעברית: החלק הרחק מכאן) הוא סינגל, שהוקלט על ידי הזמרת האמריקאית מיילי סיירוס. השיר יצא לאור ב-16 באוגוסט 2019, על ידי חברות התקליטים תקליטי RCA, כסינגל שלא מתוך אלבום. השיר נכתב על ידי סיירוס עם אלמה, אנדרו וויאט ומייק וויל מייד איט, והופק על ידם. מגזין בילבורד כינה את השיר של סיירוס כ-"שלוש דקות וחצי של הרהור עצמי, הרהור עצמי שנראה שהוא הכי משקף את הדרמות הגדולות בחיים שלה". מידע על היצירה "Slide Away" באתר מיוזיק בריינז מידע על הסינגל "Slide Away" באתר מיוזיק בריינז מידע על היצירה "Slide Away" באתר Discogs מילות השיר "Slide Away" באתר Genius סרטון השיר "Slide Away" באתר יוטיוב מידע על הרצועה "Slide Away" באתר ספוטיפיי מיילי סיירוס, אלמה, אנדרו ווייט, מייק וויל מייד איט Slide Away Miley Cyrus, genius (באנגלית) "ARIA Australian Top 50 Singles". Australian Recording Industry Association. September 23, 2019. Retrieved September 21, 2019. British Phonographic Industry Try the TIDAL Web Player, listen.tidal.com (באנגלית)
אור ירח (ספר)

אור ירח הוא ספר עלילתי על רקע היסטורי מאת מייקל שייבון. הספר יצא לאור באנגלית בשנת 2016, ותורגם לעברית בשנת 2019 בידי מיכל אלפון בהוצאת עם עובד. הספר הוגדר על ידי הניו יורק טיימס "רב מכר" והוכתר על ידי וול סטריט ג'ורנל, וושינגטון פוסט וניו יורק מגזין כ"רומן הטוב ביותר של השנה". העלילה מתוארת דרך עיניו של סופר ששמע מסבו, כאשר זה שכב על ערש דוי, תיאורים היסטוריים מטלטלים. הנכד, הסופר, קרוי בשמו האמיתי של המחבר, שמספר כי קורות חייו והסיפורים ששמע מסבו היוו את ההשראה לכתיבת הספר. העלילה משתרעת משנת 1945 ועד 1983, מגרמניה ועד ארצות הברית. במרכז העלילה עומדת תוכנית החלל האמריקאית והחיפוש אחר פושע המלחמה הנאצי ורנר פון בראון שלבסוף גויס אליה, לצד קורותיו של הסב (סבו של המספר) ואהבתו לאשתו ניצולה השואה. ברקע האירועים עומדת הקהילה היהודית האמריקאית, הכוללת ניצולי שואה רבים, בשנים שלאחר המלחמה. למרות השימוש ברקע היסטורי ובדמותו ההיסטורית של ורנר פון בראון, הספר אינו צמוד לקורותיו האמתיות של בראון. דמויות מרכזיות: ורנר פון בראון - דמות אמיתית שקורותיה שמשו בסיס אך שוכתבו בצורה משמעותית סבו של המספר - קצין אמריקאי במלחמת העולם השנייה, וגאון הסובל מבעיות אישיות סבתו של המחבר - ניצולת שואה מייקל שייבון - הנכד, המספר אור ירח, באתר "עברית" הספר באתר הוצאת עם עובד. על הספר ביקורת על הספר באתר ynet. סקירת הספר באתר "סקירות ספרים" המחבר בריאיון לרגל צאת הספר באתר ידיעות אחרונות. סקירת הספר באתר "מבקר חופשי" סקירת הספר במקור ראשון. סקירת הספר באתר גלובס סקירת הספר, באתר הארץ, 6 באוגוסט 2019 "סטימצקי"
וולסלי 6/99

דגמי וולסלי 6/99 ו-וולסלי 6/110 (באנגלית : Wolseley 6/110, Wolseley 6/99) הם מכוניות סלון מתוצרת Wolseley Motors (אנ') בבעלות קונצרן הרכב הבריטי British Motor Corporation (אנ') אשר יוצרו בין השנים 1959–1968. דגם "וולסלי 6/99" יוצר בין השנים 1959 - 1961, יוצרו 13,108 יחידות. דגם "וולסלי 6/110" יוצר בין השנים 1961–1968, יוצרו 24,101 יחידות. דור ראשון - יוצר בין השנים 1961-1964, יוצרו 10,800 יחידות, מחיר היחידה עמד על 1,343 שטרלינג (מחיר בסיסי, שנת 1961 בבריטניה. דור שני - יוצר בין השנים 1964-1968, יוצרו 13,301 יחידות. מחיר היחידה עמד על 1,179 שטרלינג (מחיר בסיסי, במאי 1964 בבריטניה). קוד דגם: "ADO10" (דגם "וולסלי 6/99" במשותף עם דגם "Austin A99 Westminster", יוצרו בין השנים 1959-1961). קוד דגם: "ADO53" (דגם "וולסלי 6/110" במשותף עם דגם "Austin A110 Westminster", יוצרו בין השנים 1961-1968). 4 דלתות. 5 נוסעים. מנוע קדמי. מנוע בנזין. תאוצה בין 0-97 קמ"ש היא 13.3 שניות (דגם "וולסלי 6/110"). דגמי "וולסלי 6/99" ו-"וולסלי 6/110" שירתו במשטרת בריטניה. שוטרים רבים רואים את דגם ה-"6/110" כניידת המשטרה המשובחת ביותר שאי פעם הועסקה במשטרת מטרופולין לונדון. "וולסלי 6/99" "וולסלי 6/99", שנת 1961 "וולסלי 6/99" "וולסלי 6/99" - ניידת משטרה "וולסלי 6/99" - ניידת משטרה "וולסלי 6/110" "וולסלי 6/110", שנת 1964 "וולסלי 6/110", שנת 1965 "וולסלי 6/110", שנת 1965 "וולסלי 6/110", שנת 1965 "וולסלי 6/110", דגם "Hearse" שנת 1968 וולסלי 24/80 וולסלי 4/44 וולסלי 15/50 מדיה וקבצים בנושא דגם וולסלי 6/99 בוויקישיתוף מדיה וקבצים בנושא דגם וולסלי 6/110 בוויקישיתוף Robson, Graham: A-Z British cars 1945-1980, Herridge, Devon (2006), ISBN 0-9541063-9-3 "וולסלי 6/99" sites.google.com/site/thecambridgeoxfordownersclub/vehicles/wolseley-6-99 "וולסלי 6/110" uniquecarsandparts.com.au/car_info_wolseley_6110 "וולסלי 6/110" דור ראשון sites.google.com/site/thecambridgeoxfordownersclub/vehicles/wolseley-6-110 "וולסלי 6/110" דור שני sites.google.com/site/thecambridgeoxfordownersclub/vehicles/wolseley-6-110-mkii
הורשיו גייטס

הורשיו לויד גייטס (באנגלית: Horatio Lloyd Gates‏; 26 ביולי 1727 – 10 באפריל 1806) היה חייל בריטי בדימוס, ששירת כמייג'ור גנרל אמריקאי במהלך מלחמת העצמאות של ארצות הברית. הוא התהדר בכך שהוביל את הצבא הקונטיננטלי לניצחון בקרב סרטוגה, טענה מעוררת מחלוקת עד היום, והואשם בתבוסת הצבא בקרב קמדן. גייטס תואר כ"אחת האושיות הצבאיות השנויות ביותר במחלוקת במלחמה", בשל חברותו בקבוצה שניסתה להדיח את הגנרל ג'ורג' וושינגטון מתפקידו, פיקודו בקרבות סרטוגה, ומעשיו במהלך התבוסה בקרב קמדן ואחריה. יליד מחוז אסקס, גייטס שירת בצבא הבריטי במהלך מלחמת הירושה האוסטרית ומלחמת הצרפתים ואינדיאנים. מתוסכל מאי יכולתו להתקדם בשורות הצבא, גייטס מכר את העמלה הצבאית שלו, עבר לארצות הברית, והקים מטע קטן בווירג'יניה. בהמלצתו של ג'ורג' וושינגטון, הקונגרס הקונטיננטלי מינה את גייטס לקצין המנהלה הכללי של הצבא הקונטיננטלי ב-1775. הוא מונה למפקד מבצר טיקונדרוגה ב-1776 ולמפקד מחלקת הצפון ב-1777. זמן קצר לאחר שמונה למפקד מחלקות הצפון, הביס הצבא הקונטיננטלי את הבריטים בקרב סרטוגה. לאחר הקרב, מספר חברי הקונגרס שקלו להחליף את וושינגטון בגייטס, אך לבסוף וושינגטון נשאר בתפקיד מפקד הצבא הקונטיננטלי. גייטס מונה למפקד מחלקת הדרום ב-1780, אך הודח מתפקידו לאחר ההפסד בקרב קמדן. ההפסד בקרב הרס את המוניטין הצבאי של גייטס והוא לא החזיק בעמדה פיקודית נוספת לאורך המלחמה. לאחר המלחמה, גייטס חזר לגור באחוזתו בווירג'יניה, אך לבסוף החליט לשחרר את עבדיו ולעבור לניו יורק. הוא נבחר לקדנציה אחת בבית המחוקקים של מדינת ניו יורק ומת ב-1806. מדיה וקבצים בנושא הורשיו גייטס בוויקישיתוף הורשיו גייטס, באתר אנציקלופדיה בריטניקה (באנגלית) הורשיו גייטס, באתר "Find a Grave" (באנגלית) Bilias, p. 80 Tuchman, Barbara W. The First Salute: A View of the American Revolution. New York: Ballantine Books, 1988. p.192
פסגת גיילן

פסגת גיילן (באנגלית: Galen Peak) היא הר בהרי סולוואי בחלקו הדרומי של האי בראבאנט שבארכיפלג פאלמר, למול חופי חצי האי האנטארקטי שבאנטארקטיקה. הפסגה ממוקמת בצידו הדרומי של קרחון היפוקרטס, ובמרחק 6 קילומטרים ממערב למפרץ בולז. אוכף אלוזור מפריד בין הפסגה לבין הרי סטריבוג. הפסגה מתנשאת לגובה של 1,520 מטרים מעל פני הים. הפסגה מופתה לראשונה על ידי המשלחת האנטארקטית הבלגית בפיקודו של אדריאן דה ז'רלאש בין השנים 1899–1897. הפסגה מופתה בשנת 1959 מצילומי אוויר שצולמו על ידי האנטיג אירוסרוויירס בע"מ. שמה של הפסגה ניתן לה על ידי הוועדה המייעצת לשמות אנטארקטיים של בריטניה, והיא נקראת על שם גיילן (Galen) - שמו האנגלי של הרופא הרומאי הנודע ביותר בתקופתו - קלאודיוס גלנוס, שכתב ספרים רבים בנושא רפואה, ניתוחים, ואנטומיה. Damien Gildea, Antarctic Peninsula - Mountaineering in Antarctica: Travel Guide פסגת גיילן באתר הסקר הגאולוגי של ארצות הברית פסגת גיילן באתר הגאזט האנטארקטי של ממשלת אוסטרליה פסגת גיילן באתר הגאזט האנטארקטי המשווה SCAR של ממשלת אוסטרליה תצלום לוויין של פסגת גיילן מפת אזור פסגת גיילן פסגת גיילן באתר marineregions מחשבון מרחקים - המרחק מפסגת גיילן לאתרים סמוכים מידע גאוגרפי והיסטורי. לפי מקור אחר גובהה של הפסגה 925. לפי ספרו של Damien Gildea ב"לקריאה נוספת" גובה הפסגה 1,540 מטרים מעל פני הים.
תחרות היופי הבין-לאומית 1928

תחרות היופי הבין-לאומית 1928 (באנגלית: 1928 International Pageant of Pulchritude) היא תחרות היופי הבין-לאומית ה-3 במספר. התחרות נערכה בגלווסטון, שבטקסס, התמודדו בה 42 מתמודדות, 32 מארצות הברית ו-10 ממדינות אחרות. הזוכה במקום הראשון זכתה בפרס של 2,000 דולר, המקום השני ב-1,000 דולר, השלישי ב-250 דולר ושאר שבעת המתמודדות דעלו לעשירייה הראשונה זכו ב-100 דולר. 1926-1928, web.archive.org, ‏2015-05-15 Third International Pageant of Pulchritude and Ninth Annual Bathing Girl Revue, June 3, 4, 5, 1928, Galveston, Texas, Library of Congress, Washington, D.C. 20540 USA Universe 1920s, web.archive.org, ‏2013-01-04
Look at Us

Look at Us (בעברית: הביטו בנו) הוא אלבום הבכורה של הצמד סוני ושר. האלבום יצא לאור ב-2 באוגוסט 1965, על ידי חברת התקליטים אטקו רקורדס. ב-AllMusic זכה האלבום לדירוג של שלושה כוכבי זהב. עם יציאתו נכנס האלבום אל המקום השני במצעד הבילבורד 200. מידע על האלבום Look at Us באתר MusicBrainz מידע על האלבום Look at Us באתר AllMusic האלבום Look at Us באתר Discogs האלבום Look at Us באתר ספוטיפיי Look at Us - Sonny & Cher | Songs, Reviews, Credits, AllMusic (באנגלית) "Sonny & Cher Chart History (Billboard 200)". Billboard. Retrieved March 8, 2016. Gold & Platinum, RIAA (באנגלית)
The Wondrous World of Sonny & Chér

The Wondrous World of Sonny & Chér (בעברית: עולמם המופלא של סוני ושר) הוא אלבום האולפן השני של הצמד סוני ושר. האלבום יצא לאור במאי 1966, על ידי חברות התקליטים אטלנטיק רקורדס ואטקו רקורדס. עם יציאתו נכנס האלבום אל המקום ה-15 במצעד האלבומים הבריטי. מידע על האלבום The Wondrous World of Sonny & Chér באתר MusicBrainz האלבום The Wondrous World of Sonny & Chér באתר Discogs Artists, www.officialcharts.com
נקסוס (חברת תקליטים)

Naxos Records (נקסוס רקורדס) היא חברת תקליטים שמתמקדת בהוצאה של מוזיקה קלאסית. החברה נוסדה ב-1987 ובסיסה בהונג קונג. החברה נוסדה על ידי קלאוס היימן (אנ'), מוזיקאי גרמני שהתיישב בהונג קונג במהלך שנות ה-80. בתחילתה קלאוס רצה שהחברה תגדיל את נתח השוק שלה על ידי מחירים זולים והקלטות של תזמורות ממזרח ומרכז אירופה. לאחר מכן, החברה התמקדה בהעברת מוזיקה של תקליטים עם הקלטות היסטוריות שפגו זכויות היוצרים שלהן לדיסקים, ומיוחד בתחום האופרה (עם זמרים כגון אנריקו קארוזו, אמליטה גאלי-קורצ'י וטיטה רופו). בשנות ה-90 החברה החלה להתרחב לז'אנרים מוזיקליים נוספים: מוזיקה סינית, ג'אז, מוזיקת עולם ורוק אנד רול מוקדם. כמו כן, החברה פיתחה שותפויות עם תזמורות שונות (ביניהן התזמורת הסימפונית של בורנמות', תזמורת סיאטל והתזמורת הפילהרמונית של באפלו). בשנת 2013 העלתה החברה לאינטרנט כל הקטלוג שלה, כך שיהי ניתן להאזין לו תמורת דמי מנוי. החברה עדיין מציבה את עצמה ככזו שמאפשרת האזנה למלחינים וזאנרים פחות ידועים. ב-2008 הקימה החברה מטה באירופה, בעיירה פוינג (אנ') בבוואריה. אתר האינטרנט הרשמי של נקסוס (באנגלית) נקסוס, ברשת החברתית אקס (טוויטר) ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
איימי מורטון

איימי מורטון (באנגלית: Amy Morton; נולדה ב-1 בינואר 1958) היא שחקנית קולנוע וטלוויזיה אמריקאית המוכרת בעיקר מתפקידה בסדרת הטלוויזיה "שיקגו PD" של רשת NBC. מורטון נולדה ב-1 בינואר 1958 בכפר אוק פארק הצמוד לווסט סייד בשיקגו. בתיכון למדה באוק פארק אנד ריבר פורסט, לאחר מכן עברה ללמוד במכללת טריטון ובאוניברסיטת קלארק אולם נשרה מלימודיה. משנת 1997 חברה משמעותית בצוות השחקנים של תיאטרון שיקגו שם העבירה את רוב קריירת המשחק שלה, הופיעה בהפקות במה רבות ביניהם "איש הכריות", "פארק קליבורן", "באפלו אמריקאי", "דבלין קרול", "עורו ושירו", ועוד. מחוז אוסייג' - מועמדת לשחקנית הטובה ביותר במחזה לשנת 2008. מי מפחד מווירג'יניה וולף? - מועמדת לשחקנית הטובה ביותר במחזה לשנת 2013. מחוז אוסייג' - מועמדת לשחקנית הטובה ביותר במחזה לשנת 2008. מי מפחד מווירג'יניה וולף? - מועמדת לשחקנית הטובה ביותר במחזה לשנת 2013 דיבור ישיר - (1992). בדרך למטה - (1993). 8 מ"מ - (1999). הנהדרים - (2009). תלוי באוויר - (2009). הדילמה - (2011). ציפור כחולה - (2013) איתנו זה נגמר (אנ') (2024) סיפור פשע - (1986). אקוולייזר - (1988). נשיקת רוצח - (1993). ER - (2009). מרפאה פרטית - (2011). בוס - (2011–2012). הומלנד (2013). בנות - (2014). שיקגו FIRE - טרודי פלאט (2012–2019 - רץ). שיקגו PD - טרודי פלאט (2014–2021 - רץ). שיקגו MED - טרודי פלאט (2015–2019 - רץ). שיקגו JUSTICE - טרודי פלאט (2017). הדוב (2022) מדיה וקבצים בנושא איימי מורטון בוויקישיתוף איימי מורטון, במסד הנתונים הקולנועיים IMDb (באנגלית)
פרנסיסקו ג'וניור

פרנסיסקו סנטוס דה סילבה ג'וניור (בפורטוגזית: Francisco Santos da Silva Júnior; נולד ב-18 בינואר 1992) הוא כדורגלן מגינאה ביסאו המשחק בעמדת הקשר בספסי ספאנטו ג'ורג'. ג'וניור התחיל את הקריירה שלו במחלקת הנוער של בנפיקה דה ביסאו המקומית. עד מהרה, ג'וניור עורר עניין בקרב שלושת מועדוני הכדורגל הגדולים בפורטוגל: פורטו, ספורטינג ליסבון ובנפיקה ליסבון, אליה הצטרף בגיל 15. בשנת 2011 הושאל ללייריה, אך לא זכה לדקות משחק במדיה. בהמשך, הצטרף לאימוני מנצ'סטר סיטי, דבר שנעשה ללא ידעתם של אנשי בנפיקה. לבסוף, סיטי שחררה את ג'וניור מאימוניה ופיצתה את בנפיקה ב-1.5 מיליון אירו. בפברואר 2012 ג'וניור חתם באברטון מהפרמייר ליג. ב-25 בספטמבר 2012, ג'וניור ערך את הופעת הבכורה שלו בקבוצה בהפסד 2-1 ללידס יונייטד. ב-1 בספטמבר 2013, ג'וניור הושאל לויטסה ארנהם מליגת העל ההולנדית. ב-22 בספטמבר, ג'וניור ערך את הופעת הבכורה שלו בקבוצה בניצחון 0-3 נגד זוולה. בהמשך, ג'וניור נפצע בברכו ושוחרר מהקבוצה. בפברואר 2014 הושאל לסטרומסגודסט מליגת העל הנורווגית, בה שיחק עד אוגוסט 2014. ב-26 במרץ 2015, ג'וניור הצטרף לפורט וילה מהפוטבול ליג הראשונה. ביולי 2015, ג'וניור חתם בויגאן את'לטיק. ב-8 באוגוסט 2015, ג'וניור ערך את הופעת הבכורה שלו בקבוצה בהפסד 2-0 לקובנטרי סיטי. בדצמבר, חזר לאברטון. בפברואר 2016, ג'וניור שוחרר מאברטון וחזר לקדנציה שנייה בסטרומסגודסט, בה חתם לשנתיים. בעונת 2016, רשם 20 הופעות וכבש שער אחד. בנוסף, הורחק פעמיים במהלך העונה. ב-14 בדצמבר 2018, ג'וניור חתם בונדסיסל מליגת העל הדנית לשנתיים וחצי. ב-2 באוגוסט 2019, ג'וניור חתם בהפועל חיפה מליגת העל. ב-1 ביוני 2020, ג'וניור שוחרר מהמועדון. ב-12 באוקטובר 2020, ג'וניור חתם בגז מתאן מדיאש מליגת העל הרומנית. במאי 2022 חתם בספסי ספאנטו ג'ורג', אליה הצטרף בסיום העונה. בצעירותו, שיחק ג'וניור בנבחרות הצעירות של פורטוגל. בפברואר 2012, ג'וניור זומן לנבחרת גינאה ביסאו לקראת המשחק נגד קמרון. ב-14 בינואר 2017, ג'וניור ערך את הופעת הבכורה שלו בנבחרת בתיקו 1-1 נגד גבון. ג'וניור נכלל בסגל הנבחרת לקראת גביע אפריקה לאומות 2017. ב-25 במרץ 2019 הודיע על פרישה מהנבחרת. פרנסיסקו ג'וניור, באתר Transfermarkt פרנסיסקו ג'וניור, באתר Soccerway פרנסיסקו ג'וניור, באתר National Football Teams פרנסיסקו ג'וניור, באתר FootballDatabase.eu דורון בן דור, ‏פרנסיסקו ג’וניור חתם לעונה אחת בהפועל חיפה, באתר ONE‏, 2 באוגוסט 2019 גידי ליפקין, ‏הפועל חיפה סגרה עם השחקנים הזרים, חוץ מג'וניור, באתר ONE‏, 31 במאי 2020 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פרנסיסקו ג'וניור".